Държавен вестник, бр. 26, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  26
3. Замолената страна изпраща на молещата 
страна доказателство за извършено връчване. 
Ако връчването не може да бъде извършено, 
молещата страна трябва да бъде информирана 
за това и за съответните причини.
Член 16
Обиск, претърсване и изземване
1. Замолената страна до степен, позволена 
от нейното законодателство, изпълнява молба 
за обиск, претърсване, изземване и предаване 
на материали на молещата страна при условие, 
че молбата включва информация, доказваща 
необходимостта от такива действия, съобразно 
закона в замолената страна.
2. Замолената страна предоставя информа­
цията, която молещата страна може да поиска 
относно резултата от обиска, претърсването, 
мястото и обстоятелствата на изземването и 
последващото задържане на иззетите материали.
3. Замолената страна може да поиска моле­
щата страна да се съгласи с реда и условията, 
считани за необходими за защита на интереси 
на трети страни във връзка с предмет, който 
ще се предава. 
Член 17
Облаги от престъпления
1. При наличие на молба замолената стра­
на полага усилия да установи дали облаги от 
престъпления се намират под нейна юрисдикция 
и уведомява молещата страна за резултатите 
от нейните проучвания. При отправянето на 
молбата молещата страна уведомява замоле­
ната страна за основанията, поради които тя 
счита, че такива облаги могат да се намират 
под юрисдикцията на замолената страна.
2. Когато в съответствие с ал. 1 на този 
член се открият облаги от престъпления, за­
молената страна взема мерки, позволени от 
нейното законодателство за изземване, мерки 
за обезпечаване или отнемане на такива облаги. 
3. При прилагането на този член правата 
на третите добросъвестни лица се запазват 
съгласно законите в замолената страна.
4. Замолената страна, под чийто контрол са 
отнети облагите, се разпорежда с тях в съответ­
ствие със своите закони. До степен, позволена 
от нейните закони, и при условия, каквито тя 
счита за подходящи, замолената страна може 
да предаде изцяло или част от отнетите облаги 
в молещата страна.
Член 18
Легализация
1. Съгласно ал. 2 на този член молба за 
помощ и приложените към молбата докумен­
ти, както и документи или други материали, 
предоставени в отговор на такава молба, не се 
нуждаят от заверка или легализиране.
2. Доколкото това не противоречи на зако­
нодателството на замолената страна, документи, 
данни или други материали се предават във 
форма или се придружават от удостоверение, 
каквото молещата страна може да изиска, за 
да бъдат те допустими в съответствие със за­
конодателството є.
Член 19
Разходи
1. Замолената страна поема разходите за 
изпълнение на молба за помощ с изключение 
на следните разходи, които поема молещата 
страна:
(а) разходите, свързани с предаването на 
едно лице от или към територията на замоле­
ната страна по молба на молещата страна, и 
всички възнаграждения или разноски, които 
трябва да се платят на това лице, докато се 
намира в молещата страна съгласно молба по 
чл. 11 или 12; и
(б) разходите и хонорарите на експерти.
2. Ако е очевидно, че разходите за изпълнение 
на една молба са необичайно високи, страните 
провеждат консултации, за да определят реда 
и условията, при които може да се предостави 
исканата помощ. 
Член 20
Консултации
Страните се консултират в кратки срокове 
по молба на едната от тях относно тълкуването, 
прилагането или изпълнението на този договор в 
общ смисъл  или във връзка с конкретен случай. 
Член 21
Влизане в сила и прекратяване
1. Този договор подлежи на ратифициране 
и влиза в сила на 30-ия ден след датата, на 
която страните са разменили ратификационните 
документи. 
2. Този договор е в сила за всички молби, 
представени след влизането му в сила, дори 
и такива за действия или бездействия преди 
влизането му в сила. 
3. Всяка от страните може да прекрати този 
договор с писмено предизвестие по диплома­
тически път по всяко време. Прекратяването 
влиза в сила 6 месеца след датата, на която е 
предадено предизвестието.
В свидетелство на горното долуподписаните 
лица, надлежно упълномощени за това от съот­
ветните правителства, подписаха този договор.
Съставен в два екземпляра в София на 
1 октомври 2008 г. на български, на корейски 
и на английски език, като всички текстове 
имат еднаква сила. В случай на различия в 
тълкуванието предимство има текстът на ан­
глийски език. 
За Република България:	
За Република Корея:
Косьо Китипов,	
Ли Кей Чол,	
извънреден и	
генерален директор на
пълномощен	
дирекция „Договори“ 
посланик на 	
в Министерството
Република България	
на външните
в Република Корея	
работи и търговията 
2697